Svätý **Gerlach z Valkenbergu** (\* okolo 1100 – † 5. januára okolo 1165, niektoré zdroje uvádzajú 1170, iným menom **Gerlach z Houthemu** alebo **Gerlach Pustovník**) bol holandský pustovník z 12. storočia. Jeho kult sa sústreďuje prevažne v Houtheme neďaleko Valkenburgu na juhu provincie Limbursko v Holandsku.

Legenda o jeho živote
---------------------

Hlavný zdroj informácií o jeho živote je dokument *Vita Beati Gerlaci Eremytae*, ktorý bol napísaný okolo roku 1227, teda zhruba 60 rokov po jeho smrti. Gerlach bol pôvodne vojak, ktorý žil zhýralým životom a zabíjal ľudí v čase mieru. Po tragickej smrti svojej manželky sa stal zbožným kresťanom a vydal sa na púť do Ríma. Údajne mu tam pápež Eugen III. uložil ako pokánie púť do Svätej zeme, v ktorej mal sedem rokov ošetroval chorých. Vykonával aj obrady pokánia za hriechy svojej mladosti.

Po návrate do Holandska rozdal všetok svoj majetok chudobným a usadil sa v dutom dube na svojom bývalom panstve neďaleko Houthemu. Jedol chlieb zmiešaný s popolom a každý deň cestoval pešo na púť do Maastrichtu, do Baziliky svätého Servátia.

Mal spor s miestnymi mníchmi, ktorí chceli, aby vstúpil do ich kláštora. Obyčajní ľudia v tejto oblasti ho považovali za svätého, ale mnísi sa obrátili na miestneho biskupa. Obvinili Gerlacha, že je v skutočnosti neuveriteľne bohatý, pretože jeho dub je v skutočnosti miestom, kde sa nachádza poklad. Biskup prikázal vyrúbať Gerlachov dub. Gerlach však medzitým nadviazal silné priateľstvá, vrátane Hildegardy z Bingenu a dostal sa pod ich ochranu. Napriek vyrúbanému dubu biskup nenašiel žiadny poklad. Svoju chybu chcel Gerlachovi napraviť tým, že dal dub rozrezať na dosky a postaviť z nich malú chatrč.

Legenda hovorí, že keď Gerlach vykonal dosť pokánia, voda z miestnej studne sa trikrát premenila na víno na znak odpustenia hriechov. Podľa legendy mu posledné obrady vykonal sám Servác z Tongeren. Rímske martyrológium ho opisuje ako pustovníka známeho tým, že pomáha chudobným.

Význam mena
-----------

Gerlach je mužské krstné meno germánskeho pôvodu, ktorého variácie existujú v mnohých germánskych a románskych jazykoch. Rovnako ako mnoho iných skorých germánskych mien sa skladá z dvoch častí spojených dohromady. V tomto prípade sú týmito zložkami *ger* (čo znamená „oštep" alebo „kopija") a *lach* (čo znamená „pohyb"). Význam názvu je teda pravdepodobne „vrhač oštepov".

Uctievanie
----------

Kostol a zámok v Houtheme
Gerlachov hrob sa stal pútnickým miestom. Z iniciatívy Goswina IV z Heinsberg-Valkenburgu bol v roku 1201 na mieste Gerlachovej kaplnky vybudovaný kostol s nemocnicou, neskôr bol založený kláštor premonštrátov. Títo norbertínci si sviatočne pripomínali Gerlacha z Valkenburgu vždy 5. januára.

Opátsky kostol bol prestavaný v roku 1721 na nový farský kostol pre obec Houthem. Z kláštora sa neskôr stal hotel Château St. Gerlach. Jeho súčasťou je pútnický kostol nachádzajúci sa na trase pútnikov do Santiago de Compostela. Obsahuje múzeum a strieborný relikviár s Gerlachovou lebkou. Pri príležitosti 850. výročia farnosti bola podľa lebky zrekonštruovaná Gerlachovská busta.

Uctievanie Gerlacha z Valkengurgu povolil pápež Pius IX.

Relikviár svätého Gerlacha

Referencie
----------

1. ↑   *Parochie St. Gerlach te Houthem / STICHTING NOODHULP DAKLOZE VREEMDELINGEN BERG - HOUTHEM - BROEKHEM* [online]. www.st-gerlach.nl, [cit. 2023-02-24]. Dostupné online.
2. ↑   *CatholicSaints.Info » Blog Archive » Book of Saints – Gerlach* [online]. [Cit. 2023-02-23]. Dostupné online. (po anglicky)
3. ↑   *Houthem-St. Gerlach (L): St. Gerlachus* [online]. www.archimon.nl, [cit. 2023-02-23]. Dostupné online.
4. ↑   *MARTIROLOGIO ROMANO*. Rím : Libreria editrice Vaticana, 2004. Cit. s. 111 - 112. Dostupné online. ISBN 978-88-209-7925-6. S. 1138. Archivované z originálu. (taliansky)
5. 1 2 3 4 5   *Gerlach, St. | Encyclopedia.com* [online]. www.encyclopedia.com, [cit. 2023-02-24]. Dostupné online.
6. ↑   *Saint Gerlac* [online]. nominis.cef.fr, [cit. 2023-02-24]. Dostupné online. (po francúzsky)
7. ↑   *Houthem-St. Gerlach (L): St. Gerlachus* [online]. www.archimon.nl, [cit. 2023-02-23]. Dostupné online.
8. ↑   *MARTIROLOGIO ROMANO*. Rím : Libreria editrice Vaticana, 2004. Cit. s. 111 - 112. Dostupné online. ISBN 978-88-209-7925-6. S. 1138. Archivované z originálu. (taliansky)
9. ↑   *Gerlach Surname Origin, Meaning & Last Name History* [online]. forebears.io, [cit. 2023-02-24]. Dostupné online.
10. ↑   *Saints & Feast Days – The Norbertines* [online]. norbertines.org, [cit. 2023-02-24]. Dostupné online. Archivované 2023-02-24 z originálu.
11. ↑   *Château St. Gerlach, Boutique Hotel in Valkenburg aan de Geul – Relais & Châteaux* [online]. www.relaischateaux.com, [cit. 2023-02-24]. Dostupné online. (po anglicky)
12. ↑   *Parochie St. Gerlach te Houthem / STICHTING NOODHULP DAKLOZE VREEMDELINGEN BERG - HOUTHEM - BROEKHEM* [online]. www.st-gerlach.nl, [cit. 2023-02-24]. Dostupné online.
13. ↑   *Parochie St. Gerlach te Houthem / viering 850 jaar St. Gerlach* [online]. www.st-gerlach.nl, [cit. 2023-02-24]. Dostupné online.

Pozri aj
--------

* Zoznam svätcov Katolíckej cirkvi

Externé odkazy
--------------

* *Vita Beati Gerlaci Eremytae* (holandsky)
* Život sv. Gerlacha s. 139 (81) (anglicky)

Zdroj
-----

*Tento článok je čiastočný alebo úplný preklad článkov Saint Gerlach na anglickej Wikipédii a Gerlac de Houthem na francúzskej Wikipédii.*

Autoritné údaje: * GND: 136648533
* LCCN: no98087136
* VIAF: 212148556
* WorldCat: lccn-no98087136